แบบนี้วงแตกชัวร์! “หมอพงศ์ศักดิ์” สาดหุ้น SOLAR ทิ้งอีกล็อต
แบบนี้วงแตกชัวร์! พงศ์ศักดิ์ ธรรมธัชอารี สาดขายหุ้น SOLAR ทิ้งอีกล็อต โดยเมื่อวันที่ 26 พ.ค.59 ขายหุ้น SOLAR ออกอีก 3.57% และคงเหลือถือ 1.8%
1 มิ.ย. 2559

ตลาดหลักทรัพย์แห่งประเทศไทย (ตลท.) รายงานการจำหน่าย หุ้นของบริษัท โซลาร์ตรอน จำกัด (มหาชน) หรือ SOLAR โดย นาย พงศ์ศักดิ์ ธรรมธัชอารี ซึ่งเป็นการจำหน่าย เมื่อวันที่ 26 พ.ค.59 จำนวนหลักทรัพย์ที่จำหน่ายคิดเป็น 3.57% ของจำนวนหลักทรัพย์ภายหลังการจำหน่ายคงถือ 1.8% ของสิทธิออกเสียงทั้งหมดของกิจการ
อย่างไรก็ดี ก่อนหน้านี้ เมื่อวันที่ 25 พ.ค.59 นายพงศ์ศักดิ์ ธรรมธัชอารี ได้มีการจำหน่าย หุ้น SOLAR จำนวน 4.76% และคงเหลือหุ้นภายการจำหน่ายคิดเป็น 5.37% ของสิทธิออกเสียงทั้งหมดของกิจการ อีกทั้ง เมื่อวันที่ 16 พ.ค.59 นายพงศ์ศักดิ์ ธรรมธัชอารี มีรายงานการจำหน่ายหุ้น SOLAR จำนวน 4.05% คงเหลือจำนวนหลักทรัพย์ภายหลังการจำหน่ายคิดเป็น  14.58% ของสิทธิออกเสียงทั้งหมดของกิจการ
ทั้งนี้ นพ.พงศ์ศักดิ์ ธรรมธัชอารี เคยเป็นผู้ถือหุ้นใหญ่อันดับที่ 1 ของ SOLAR ถือหุ้นอยู่ทั้งหมด 101,254,204 หุ้น คิดเป็น 18.61%
ภาพรวมข้อมูลผู้ถือหุ้น ณ วันที่ 08/04/2559 ประเภทการปิดสมุดทะเบียน : XM